Source: http://thehungariantimes.hu/hirmegtekintese.php?id=8470
Timestamp: 2020-07-05 22:14:56+00:00

Document:
Korábban nem tapasztalt határozottsággal reagált a Magyar Bírói Egyesület (Mabie) arra, hogy Tatár-Kis Péter, a Fõvárosi Törvényszék megbízott elnöke fegyelmi eljárást kezdeményezett Vasvári Csaba bíró ellen egy végzése miatt, amelyben az Európai Unió Bíróságánál elõzetes döntéshozatali eljárást kezdeményezett.
A Mabie állásfoglalása szerint veszélyezteti a bírói függetlenséget, ha egy bírát határozata miatt retorzió érhet, ez ellentétes a jogállamiságnak az Alaptörvényben és az Európai Unió alapokmányaiban lefektetett kritériumaival. A szokatlanul kemény hangvételû érdekvédelmi állásfoglalás szerint az eljárás kezdeményezésének ténye az ügy kimenetelétõl függetlenül is elfogadhatatlan, az ilyen bírósági vezetõi magatartás a bírói függetlenségbe vetett közbizalmat alapjaiban ingathatja meg.
Vasvári a nyáron egy török származású svéd állampolgár lõszerrel való visszaélése miatt indított büntetõügyében fordult végzésével az Európai Unió Bíróságához. Egyebek mellett azt tudakolta, hogy a terhelt anyanyelvhasználati joga biztosított-e, ha Magyarországon nem áll rendelkezésre megfelelõen képzett tolmács. Feltett azonban olyan kérdéseket is, amelyek célja, hogy általában is tisztázza, vajon számíthatnak-e külföldi állampolgárok ügyük igazságos, befolyásmentes elbírálására Magyarországon. Megkérdezte, hogy összeegyeztethetõ-e a jogállamisággal és a bírói függetlenség elvével, ha az Országos Bírósági Hivatal (OBH) elnöke a pályázati eljárás kikerülésével tölti be a bírói álláshelyeket. Arról is kérdést tett fel, hogy megfelel-e a bírói függetlenség követelményének, hogy a magyar bírák kevesebbet keresnek, mint az ügyészek, és ezt kizárólag a igazgatási vezetõk jutalmazási jogköre ellensúlyozza.
A Kúria szeptember 10-én megtartott ülésén helyt adott Polt Péter legfõbb ügyész indítványának, és törvénysértõnek minõsítette, hogy Vasvári elõzetes döntéshozatal kezdeményezésével felfüggesztette a pert. A Kúria úgy értékelte, hogy a bíró kérdései nem európai közösségi norma, uniós szervek, intézmények aktusainak értelmezésére vonatkoznak, nem függenek össze az ügy tárgyával – annak elbírálása szempontjából irrelevánsak. A legfõbb bírói testület ítélete szerint elõzetes döntéshozatali eljárás célja csak az uniós jog egységes értelmezésének és alkalmazásának biztosítása lehet, nem pedig egy tagállam alkotmányos berendezkedésének és jogrendszerének elvi értékelése.
A Kúria ezzel elvi, jogegységi döntést hozott – mintegy a jövõnek üzent, hogy más bírák hasonló kérdésekkel ne forduljanak a luxemburgi bírósághoz. A konkrét ügyben azonban ez már esõ után köpönyeg. Az Európai Bíróság már befogadta Vasvári kérdéseit, és ha azokkal érdemben foglalkozik, olyan ítéletet hozhat, amely a Kúriára is kötelezõ lesz – álláspontja megfordítására kényszerítheti. A legfelsõ bírói fórum döntésének praktikusan csak annyi hatása van, hogy növeli az igazságszolgáltatás rendszerén belüli feszültségeket. Alkalmat teremtett a Fõvárosi Törvényszék megbízott elnökének arra, hogy indítson fegyelmi eljárást Vasvári ellen. Aki egyébként az OBH ellenõrzésére hivatott bírói önkormányzat, az Országos Bírói Tanács (OBT) irodavezetõje és alelnöke.
Vasvári története valódi odüsszeia, abban az egész magyar bírósági rendszer ellentmondásai tükrözõdnek. Néhány éve még a Pesti Központi Kerületi Bíróság (PKKB) egyik sztárbírája volt, aki igen nagy horderejû ügyeket tárgyalt, õ volt például, aki felmentette Szilvásy Györgyöt az UD Zrt.-s megfigyelési ügyben. Vasvári Csabát eredetileg Handó Tünde is értékelte, 2017-ben címzetes törvényszéki bírói címet adományozott neki, és kirendelte az ítélõtáblára is. Érthetõ, hogy az elismert bíró kétszer is pályázatot nyújtott be a Fõvárosi Ítélõtábla egy posztjára, a bírói tanács támogatásával. Mindenki meglepetésére azonban Handó Tünde ugyancsak kétszer is érvénytelenítette ezeket a pályázatokat, mondván, hogy a „munkaszervezést érintõ változások indokolatlanná tették az álláshely betöltését”. Csakhogy ennek ellentmondva vidékrõl hozott bírót az álláshelyre, és újabb pályázatot írt ki. Vasvárit alighanem túlságosan önjárónak tartotta.
Aki annak is bizonyult. Beperelte ugyanis fõnökét, és ezt a pert elsõ fokon megnyerte az OBH elnök asszonya ellen. A Budapest Környéki Közigazgatási és Munkaügyi Bíróság kimondta, hogy Handó Tünde önkényesen válogat a bírók között, és így elmarasztalható a joggal való visszaélésben. A döntést késõbb a Gyõri Törvényszék sajátos érveléssel hatályon kívül helyezte, minthogy „az OBH elnöke nem perelhetõ”, a presztízsveszteség azonban nyilvánvaló. Vasvárit bíró kollégái tavaly ünnepi egyhangúsággal választották meg az OBT tagjának.
– Az Országos Bírósági Hivatal (OBH) elnöke sarkalatos törvényt sért, figyelmen kívül hagyja az Alaptörvény elõírását és szembehelyezkedik európai normákkal – így nyilatkozott a 168 Órának Gerhard Reissner, a kilencven ország bíráit tömörítõ Nemzetközi Bírói Egyesület volt elnöke, aki tavasszal az európai szövetség tényfeltáró küldöttségének tagjaként járt Budapesten.
Az Európai Bírói Egyesület májusi, magyarországi vizsgálata után kiadott jelentés egyfajta alkotmányos válságról szólt. Reissner fõbíró errõl is beszélt lapunknak.
– A magyar bírói hatalmi ágban kialakult helyzet azért minõsíthetõ alkotmányos válságnak, mert az Országos Bírói Tanács és az Országos Bírósági hivatal is közvetlenül az alkotmány alapján mûködõ intézmények – magyarázta a tényfeltáró bizottság szóvivõje. Az Alaptörvény világosan meghatározza, a tanács feladata, hogy ellenõrizze az OBH elnökének tevékenységét. Ez azonban lehetetlenné vált, amikor tavaly õsszel a hivatal elnöke egyoldalúan kinyilvánította, hogy álláspontja szerint a tanács elveszítette mûködõképességét, mert összetétele hiányos. A nemzetközi gyakorlatban több mint szokatlan, és a jogállamiságot is megkérdõjelezi, hogy az ellenõrzés alá vont intézmény vezetõje érvénytelennek nyilvánítsa egy olyan testület mûködését, amelynek kontrollja alatt mûködnie kell.
Handó Tünde helyzete az európai színtéren tarthatatlanná vált, miközben Magyarország ellen a hetes cikkely szerinti eljárás folyik, és egyebek mellett annak kimenetelétõl is függhet, hogy az ország a következõ költségvetési ciklusban mennyi támogatáshoz juthat, és milyen feltételekkel. Az OBH elnök asszonyát, Szájer József nagytekintélyû európai uniós képviselõ feleségét, a kormányfõ családi barátját Orbán Viktor levette a sakktábláról. Felfelé buktatva alkotmánybírónak indította, és persze a kétharmad ebben az esetben is szavazógépként mûködött. A bírói önigazgatás tagjainak bizalmából Vasvári Csaba pedig a testület következõ elnöke lehet. Igaz, ez csak afféle rotációs elnökség, sovány vigasz, hiszen bíróként már a csoportvezetõi posztról is lemondott, karrierje, amely olyan jól indult, valójában megtört, ki tudja, hogy egyáltalán felível-e még.
November 6-án az Országos Bírói Tanács olyan ülést tartott, amilyen még nem volt. Fennállása óta elõször az igazságügyi miniszter is ellátogatott az eseményre, jelen volt a Mabie elnöke, az ügyvédi kamara elnöke, és eljött az OBH nemrég kinevezett elnökhelyettese – sokak szerint Handó Tünde várható utóda –, Répássy Árpád is. Az üzenet egyértelmû. Itt az idõ, amikor a magyar bírósági rendszer tûrhetetlenné vált feszültségei feloldhatók lehetnek. Minden fél – de különösen az állampolgár, akinek ügyeirõl a bíróság dönt – abban érdekelt, hogy a presztízsharcok szûnjenek meg és a bírák az európai normáknak megfelelõen végezhessék a munkájukat. Amihez persze hozzátartozik a bírói önigazgatás helyzetének rendezése is, hiszen az OBH elnöke eddig lehetetlenné tette a testület póttagjainak megválasztását a lemondottak helyett. Majd kinyilvánította, hogy az OBT elveszítette mûködõképességét, mert hiányos. Közben megvonta a testület mûködésének elemi feltételeit is, pedig ezek biztosítása – bár igencsak kifogásolható, hogy az ellenõrzöttre bízták az ellenõrzõ mûködtetését – az õ feladata lett volna. Ezzel kapcsolatban egyébként Reissner fõbíró rámutatott: az európai gyakorlat szerint a tanácsokba beválasztott bírák általában a legfelsõbb bíróságok tagjaihoz hasonló díjazást és garanciákat kapnak függetlenségük megõrzésére. A magyar helyzet nem felel meg az uniós normáknak.
Ez tehát az a háttér, amelybe berobbant Tatár-Kis megbízott elnök fegyelmi kezdeményezése, amely informátoraink szerint legfeljebb a belarusz vagy a török jogrendszer elveinek felel meg. Ám a történetnek ez a fordulata valójában már nem Vasvári Csabáról szól, sokkal inkább Handó Tündérõl, aki sokak szerint ennek a döntésnek még spiritus rectora volt. Így búcsúzott korábbi posztjtától, ahol még 11 ezer ember fõnöke lehetett. Januártól az Alkotmánybíróságon mindössze két alkalmazottja lesz.
Most jók a békekötés esélyei a magyar bíróságok rendszerében. A háborúskodás lezárása, a konszolidáció a feltétele annak, hogy megvalósuljon a kormányzati remény: Horvátország küszöbön álló uniós európai tanácsi elnöksége idején sikerüljön lezárni a 7. cikkely szerinti kínos eljárást. A jelek szerint az összes fél tudja, az európai rendszerben az OBT, a bírói önigazgatás intézménye megkerülhetetlen, és az OBH élére végre olyan ember kerülhet, aki azt nem is akarja megkerülni. Mindenki a békekötésben érdekelt.
Igaz, eddig értek már minket meglepetések, sok illogikus fordulatot megéltünk már.

References: Kúria 
 Kúria 
 Kúria 
 Bíróság 
 Bíróság 
 Bíróság 
 bíróság